o
KÄÄNNEKOHTA Kristinusko Afrikassa
Tervetuloa Käännekohtaan. Olen Muyiwa.
Kohta kuulemme, miten katkerat ovat kostajan kokemukset.
Sitten esiintyy David Adesokan.
Ensin katsahdamme Afrikkaan, -
jota pidetään maailman uskonnollisimpana maanosana.
George Thomas raportoi.
Soweton kaupunki tuo monille mieleen ne taistelut, -
joita siellä käytiin rotuerottelua vastaan.
Käymme kaupungissa 20 vuotta apartheidin päättymisen jälkeen.
Tilanne on muuttunut, ja nyt Soweto on täynnä Jumalan tulta.
Ihmiset kertovat kohdanneensa Jumalan täällä.
Grace Bible Churchin seurakunta perustettiin vuonna 1983, -
ja nyt siihen kuuluu 15 000 jäsentä ja 11 jäsenkirkkoa.
Moso Sono toimii seurakunnan vanhempana pastorina.
Jumala pyytää meitä etsimään häntä. Afrikka etsii häntä todella.
Tutkijat tekivät haastatteluja eri puolella Afrikkaa.
He haastattelivat yli 25 000 ihmistä, -
jotka puhuivat 60 eri kieltä.
Afrikka on maailman uskonnollisinta aluetta.
Luis Lugo toimii Pew Research Center -järjestön puitteissa.
Tutkimuksessa selvisi, -
että afrikkalaiset etsivät Jumalaa muuta maailmaa ahkerammin.
Suurin osa haastatelluista oli sitä mieltä, -
että uskonto on hyvin tärkeä asia.
Suurin osa uskoi yhteen Jumalaan, taivaaseen ja helvettiin.
He pitivät Raamattua Jumalan Sanana ja uskoivat Jeesuksen paluuseen.
He pitävät uskontoa tärkeänä, käyvät seurakunnassa, -
uskovat Jumalaan ja rukoilevat.
Afrikkalaisten aktiivisuus näillä osa-alueilla on huippuluokkaa, -
kun sitä verrataan muihin maihin.
Nimenomaan kristinuskon kannatus on räjähdysmäisessä nousussa.
Vuonna 1900 kristittyjä oli 7 miljoonaa.
Nykyään kristittyjä on 470 miljoonaa.
60 prosenttia väestöstä on kristittyjä.
Kyseessä on suurin uskonnollinen muutos -
viimeisten 2000 vuoden aikana.
Myös muslimien määrä on kasvanut.
Vuonna 1900 heitä oli 11 miljoonaa, vuonna 2010 234 miljoonaa.
Näin kauniita käsitöitä ei voi olla ostamatta.
Alkuperäisuskonnot eivät silti ole hävinneet.
Tutkimuksessa kävi ilmi, -
että puolet haastatelluista eteläafrikkalaisista -
kannattivat esi-isille uhraamista.
Tutkimustulokset todistavat, -
etteivät afrikkalaisten perinteiset uskomukset ole vähentyneet.
Kuvausryhmä tapasi seremoniaa valmistelevan parantajan.
Uskomme, että Jumala puhuu esi-isien kautta.
Maaseudulla tämä usko on yleinen.
Kristinuskon valtava suosio on yllättänyt Jaques Vernaudin.
Hän syntyi sveitsiläiseen perheeseen Gabonissa.
Lähetysnäyn hän sai 20-vuotiaana.
Vuosien ajan taitoin jalan satojen kilometrien matkoja -
sademetsien ja viidakoiden takana oleviin kyliin.
Joissain kylissä asui vain parikymmentä asukasta.
Niihin aikoihin en koskaan saarnannut suurelle yleisölle.
57 vuotta myöhemmin Jaques johtaa yhtä Kongon suurimmista kirkoista.
Hän johtaa myös 60 muuta kirkkoa.
Emme pelastu uskonnon kautta, vaan Jeesuksen.
Soweton pastorin tavoin Jaques voi todistaa, -
että Jumala toimii seurakuntalaisten elämässä.
Jumala toimii Afrikassa aivan erityisellä tavalla.
Miljoonat afrikkalaiset kärsivät köyhyydestä ja nälänhädistä.
Tutkimus kuitenkin osoitti, -
että afrikkalaisten positiivisuus on huippuluokkaa.
Afrikkalaisia pidetään toivottoman uskonnollisina.
Samaa voitaisiin sanoa positiivisuudesta.
Pastori Mosa Sona on innoissaan kristinuskon suosion noususta.
Hän kutsuu seurakuntalaisiaan toteuttamaan lähetyskäskyä.
Ulkomaalaiset ovat tuoneet ilosanoman afrikkalaisille.
Afrikkaa on pidetty pimeänä maanosana.
Olemme päättäneet muuttaa historiaa ja viedä ilosanomaa muihin maihin.
Myös se todistaa Afrikan elävästä hengellisyydestä.
Evankeliumin valo on voittanut pimeän mantereen pimeyden.
Se inspiroi ihmisiä muuttamaan maailmaa.
Seuraavaksi kuulemme Yhdysvaltoissa vaikuttavasta afrikkalaisesta.
KÄÄNNEKOHTA
"JOS JOKU JANOAA, NIIN TULKOON MINUN TYKÖNI JA JUOKOON.
JOKA USKOO MINUUN, HÄNEN SISIMMÄSTÄÄN ON, -
NIINKUIN RAAMATTU SANOO, JUOKSEVA ELÄVÄN VEDEN VIRRAT."
JOH. 7:37-38
KÄÄNNEKOHTA
Tervetuloa takaisin.
Esittelen teidät eräälle herrasmiehelle.
Ihmettelin hänen nimeään, kun näin sen ensi kertaa sähköpostissa.
Kun kuulin hänen musiikkiaan, ihastuin heti.
David Adesokan, tervetuloa.
Kiitos kutsusta.
Mistä nimesi on peräisin?
Se on nigerialainen nimi.
Olet Nigeriasta ja asut Amerikassa.
Asun Houstonissa, Teksasissa. - Älä pyytele anteeksi.
Asun siis Houstonissa.
Ihmisillä on ennakkokuvitelmia musiikistasi, kun he kuulevat, -
että olet Nigeriasta.
Musiikkisi oli kuitenkin todella mielenkiintoista.
Mistä olet saanut vaikutteita?
Monesta eri suunnasta.
Taustalla on klassista musiikkia, gospelia, -
nykyajan kristillistä musiikkia ja jazzia.
Taustani on monipuolinen.
Kun kuuntelin "Janoinen" -nimistä levyäsi, -
kielisoittimet tekivät vaikutuksen.
Se on klassisen puolen vaikutusta.
Kielisoittimet symboloivat minulle ylistyksen perusosatekijöitä.
Levy on ensisijaisesti ylistyslevy.
Kirjasi nimi on "Kaipaan häntä epätoivoisesti".
Levy ja kirja julkaistiin samoihin aikoihin.
Kertoisitko kirjastasi?
Kirjani kertoo oman todistukseni.
Se perustuu 25.11.2002 saamaani kokemukseen.
Se tapahtui kirkossa, jossa toimin musiikillisena johtajana.
Kokemustani voisi verrata tapahtumiin, -
joista kerrotaan 2. Aikakirjan jakeissa 5:13-14.
Kun muusikot alkoivat yhteen ääneen ylistää Herraa, -
Herra kuuli heidän äänensä.
Herran kirkkaus täytti temppelin sellaisella voimalla, -
että se vei pappien toimintakyvyn.
Minun kokemukseni oli samanlainen, ja siitä kirjani kertoo.
Kirkkaudesta kuulee puhuttavan. Minkälaista se oli käytännössä?
Herran kirkkaus vain täytti temppelin.
Pidimme viikon mittaisen kokoussarjan.
Pastori halusi, että joka ilta pidettäisiin ylistyskokous.
Jokaisena iltana tapahtui jotain merkittävää.
Kokoonnuimme joka ilta Herran eteen ylistämään häntä.
Nuoret tulivat antamaan elämänsä uudelleen Herralle.
Jumala teki joka ilta jotain uutta.
En halua hoputtaa, mutta tällainen minä olen.
Miltä kirkkaus käytännössä näytti?
Alkoivatko ihmiset kaatuilla ja itkeä?
Muistan vain sen, kun aloin lopetella kokousta.
Tajusin yhtäkkiä, että ilmapiiri oli muuttunut.
En ollut enää tilanteen tasassa.
Sitten putosin polvilleni.
Tuntui siltä, kuin olisin saanut sähköshokkeja.
Yhtäkkiä ihmiset alkoivat huutaa ja itkeä Herran edessä.
He juoksivat alttarille. Minut piti kantaa ulos.
Kokous kesti lähes kuusi tuntia.
Ihmiset profetoivat, ja ylistys vain jatkui.
Pastori ei tiennyt, kenelle hän antaisi mikrofonin.
Kameramieskin oli lattialla.
Jumala toimi sinä päivänä ihmeellisellä tavalla.
Jumala teki sitä, mitä hän on sanonut haluavansa tehdä.
Hän haluaa asua ylistyksemme keskellä.
Kerrot tästä kirjassasi.
Millaisen vastaanoton levysi sai?
Kiitos Herralle, se on otettu hyvin vastaan.
Levyni "Janoinen" on ensisijaisesti ylistyslevy.
Levyllä olevat laulut kutsuvat löytöretkelle.
Ne perustuvat kokemuksiini.
Kirkkauden kokeminen muutti koko elämäni.
Olen ymmärtänyt, että ylistys on kokonainen elämäntapa.
Meidän on elettävä ylistäen.
Olen kokenut sen omakohtaisesti.
Kun sain levyni laulut sydämelleni tiesin, että ne on julkaistava.
Jumala etsii niitä, jotka ylistävät häntä hengessä ja totuudessa.
Mistä kirjaasi ja levyäsi voi tilata?
Levyä voi tilata esimerkiksi nettisivultani, -
www.davidadesokan.com
Hyvä, että selvensit.
www.davidadesokan.com
Kirjan voi tilata internetin kirjakaupoista.
Sitä voi tilata myös nettisivultani www.desperateforhim.com.
Kiitos vierailustasi. Toivottavasti saamme kuulla lauluasi.
Ilomielin.
Seuraavaksi kuulette miehestä, joka halusi kostaa perheelleen.
Lisäksi kuulette David Adesokanin musiikkia.
KÄÄNNEKOHTA
"RUOHO KUIVUU, KUKKANEN LAKASTUU, -
MUTTA MEIDÄN JUMALAMME SANA PYSYY IANKAIKKISESTI." JES. 40:8
KÄÄNNEKOHTA
Seuraavan tarinan mies halusi kostaa perheelleen.
Sen sijaan hän ajoi oman elämänsä tuhon partaalle.
Saheed piileskeli varjoissa.
Hän oli vuoroin takaa-ajaja, vuoroin takaa-ajettu.
Saheedin lapsuus oli onnellinen.
Sitten hän riitaantui perheensä kanssa.
Minulla riitti tyttöystäviä.
Sitten yksi heistä tuli raskaaksi.
Se oli valtava pettymys.
Hän petti luottamuksemme.
Olin hyvin vihainen.
Ajoin hänet pois ja sanoin, etten halunnut nähdä häntä enää.
Vanhempani katkeroituivat, ja välimme menivät poikki.
Kun Saheed pääsi opiskelemaan, hän alkoi hautoa kostoa.
Päätin vastustaa vanhempiani kaikin keinoin.
Halusin käyttäytyä yhtä huonosti, kuin mitä he kuvittelivat.
Lähdin mukaan voimakkaimman mahdollisen jengin toimintaan.
Saheed omistautui jengilleen, -
ja pian hänestä tehtiin "valvoja".
Valvojan vastuulla oli rangaista jengin tottelemattomia jäseniä.
Se oli minun tehtäväni.
Mitä rankaisukeinoa käytettiin?
Kävin hakkaamassa heitä.
Saheed joutui tappeluun vihollisjengiä vastaan.
Yhteenotto oli niin vakava, -
että koulun ovet suljettiin neljäksi kuukaudeksi.
Tällä välin Saheedin äiti ja sisko olivat tulleet uskoon.
Rukoilin Saheedin puolesta paljon.
Tiesimme, että hän oli tuhoisalla tiellä.
Aloimme rukoilla hänen puolestaan.
Työharjoittelussa Saheed tapasi uskovan tytön ja kuuli ilosanoman.
Saheed torjui kutsun tulla uskoon. Sitten hän sai uuden kutsun.
Näin unen.
Unessa näin valkoiseen vaatteeseen pukeutuneen olennon.
Hän kertoi minulle Jeesuksesta ja pelastuksesta.
Hän kertoi minulle taivaasta ja helvetistä.
Ikuisuuskohtaloni riippui Kristuksesta.
Ystävä kutsui Saheedin kirkkoon.
Lupasin mennä, jos siellä oli mahdollisuus tavata tyttöjä.
Ystäväni vakuutti, että niin oli.
Pari tuntia ennen kokousta Saheed loukkaantui kolarissa.
Jotain erikoista tapahtui hänen maatessaan sairaalassa.
Näin taas valkopukuisen miehen. Hän sanoi, että ikuisuus on lähellä.
Paholainen vaani minua, ja minun kannattaisi valita Jeesus.
Silloin heräsin.
Lääkärit luulivat, -
että heräsin kovien kipujen takia.
Saheed sai lisää rauhoittavia.
Kun silmäni sulkeutuivat, näin taas saman näyn.
Kun heräsin, näin isäni ja veljeni.
Sanoin heille, että haluan kotiin.
Saheed halusi mennä seurakuntaan.
Hänellä oli uusi motiivi.
Halusin tietää, -
saisiko kirkossa käyminen oudot näyt loppumaan.
Valkopukuinen mies seurasi Saheedia kirkkoonkin.
Olin hereillä, -
mutta en kuullut saarnaa.
Valkopukuinen mies häiritsi keskittymistäni.
Hän kutsui minua Jeesuksen luo.
Sitten saarnaaja esitti alttarikutsun.
Olin todella peloissani.
Yhtäkkiä aloin itkeä, ja käteni nousi itsestään.
Halusin lopettaa itkemisen ja pitää käteni alhaalla, -
mutta toisaalta koin myös valtavaa iloa.
Saheed meni alttarille, ja hänen puolestaan rukoiltiin.
Tunsin, kuinka minua puhdistettiin.
Se tuntui siltä, kuin olisin ollut pesussa.
Peseminen oli uudenlaista. Sisintäni pestiin.
Rukouksen jälkeen oloni tuntui puhtaalta.
Tunsin itseni synnittömäksi.
Saheedista tuli uusi mies.
Hänestä tuli Jumalan palvelija.
Hänen muodonmuutoksensa osoitti, että Jumala tekee ihmeitä.
Ihminen ei sellaiseen kykene.
Palattuaan opintoihinsa Saheed ei enää ollut jengin johtaja, -
vaan ilosanoman tuoja.
Monet tulivat uskoon hänen kauttaan.
Enää Saheed ei piileskele.
Hän toimii Abujan seurakunnan pastorina.
Hän uskoo, että jos Jumala pystyi muuttamaan hänet, -
hän voi muuttaa kenet tahansa.
Jeesuksen rakkaus pelasti minut kaikesta pahasta.
Jumala pelasti minut. Hän voi pelastaa sinutkin.
Joskus teemme virheitä, joita emme voi antaa itsellemme anteeksi.
Jumala voi kuitenkin antaa meille uuden alun.
Huomisesta ei kukaan tiedä, mutta yksi asia on varma.
Tiedän, kenen kädessä tulevaisuuteni on.
Sinäkin voit tuntea saman turvan. Kutsu Jeesus elämääsi.
Rukoile kanssani.
Herra Jeesus, kiitos, että voin puhua sinulle rukouksessa.
Tule elämääni.
Tunnen oloni yksinäiseksi ja turvattomaksi.
Tarvitseni sinua. Ota kipuni pois.
Anna minun kokea olevani turvassa.
Aamen.
Jos rukoilit tämän rukouksen, ota meihin yhteyttä.
KÄÄNNEKOHTA
"SILLÄ NIINKUIN MAA TUOTTAA KASVUNSA JA -
NIINKUIN KASVITARHA SAA SIEMENKYLVÖNSÄ VERSOMAAN, -
NIIN SAATTAA HERRA, HERRA VERSOMAAN VANHURSKAUDEN -
JA KIITOKSEN KAIKKIEN KANSOJEN NÄHDEN." JES. 61:11
KÄÄNNEKOHTA
Kiitos seurastanne.
Käykää nettisivullamme osoitteessa www.TurningPointZone.com -
ja Facebookin sivulla TurningPointZone.
Nyt David Adesokan esittää kappaleen "Janoinen".
Jos kaipaatte Herraa ja olette janoissanne, -
yhtykää tähän lauluun kanssani.
Herra, olen janoinen
Janoan sinua
Sieluni syvin kaipaus
On olla kanssasi
Kosketa minua, Herra
Täytä minut uudelleen
Sytytä sydämeni, rauhoita sieluni
Janoan sinua, Herra
Herra, olen janoinen
Janoan sinua
Sieluni syvin kaipaus
On olla kanssasi
Kosketa minua, Herra
Täytä minut uudelleen
Sytytä sydämeni, rauhoita sieluni
Janoan sinua, Herra
Niinkuin peura halajaa vesipurolle, niin minun sieluni halajaa sinua.
Juon elämän virrasta
Juon ehtymättömästä lähteestä
Juon, kunnes sieluni tyyntyy
Juon elämän virrasta
Juon ehtymättömästä lähteestä
Juon, kunnes sieluni tyyntyy
Juon elämän virrasta
Juon ehtymättömästä lähteestä
Juon, kunnes sieluni tyyntyy
Juon elämän virrasta
Juon ehtymättömästä lähteestä
Juon, kunnes sieluni tyyntyy
Olen janoinen, Herra
Suomennos: Hanna Tischer